《别离愁》
清代·吴希鄂

渺渺别离愁，皎皎春江月。清愁抱月飞，月没愁未没。

光景信不抱，人乃千里隔。噫嘻乎，人从两地看明月，月自天看两地人。

安得此身作此月，碧天夜夜来相亲。

作者简介：字苇青，光绪三年生居城内南街，系著名画家吴冠英孙，李兆洛弟子。性聪颖博闻强识，绘画得其祖真传。不幸体弱早逝，年仅廿八岁。著有《崆峒庐诗草》，邑志有传。